Rezumatul Studiului 8 - Isus în scrierile lui Petru

1. **Mântuitor. 1 Petru 1:18-19.**
	* Vechiul Testament ne vorbeşte despre acela care putea fi salvat (răscumpărat):
		+ Întâiul născut al măgăriţei şi al omului (Exodul 34: 19-20).
		+ Ce s-a vândut din cauza sărăciei (Leviticul 25:25-26).
		+ Libertatea unui sclav (Leviticul 25:47-49).
	* Această răscumpărare se putea face cu sânge (al unui animal înlocuitor – primul caz, sau cu bani – în celelalte cazuri).
	* Petru ne informează preţul răscumpărării noastre: „sângele scump al lui Hristos”. Nu există nimic ce am putea avea sau am putea face pentru a plăti răscumpărarea noastră.
	* Isus ne-a răscumpărat din vechea noastră viaţă de păcat murind la cruce în locul nostru. Viaţa Lui pentru viaţa mea.
2. **Suferinţa. 1 Petru 2:21-25.**
	* Aşa cum a fost profetizat de Isaia, a fost dispreţuit, umilit, abandonat, biciuit, pedepsit, rănit … şi, în pofida tuturor acestora, s-a dat voluntar la moarte pentru noi. Mulţumim, Isus!
	* Petru ne aminteşte că a făcut-o „şi v-a lăsat o pildă, ca să călcaţi pe urmele Lui.” (1 Petru 2:21). Nu ni se cere să murim ca Isus, dar ni se cere să trăim aşa cum a trăit El.
3. **Învierea. 1 Petru 1:3-4, 21; 3:21.**
	* Învierea Lui ne asigură învierea noastră, şi ne dă speranţa la „o moştenire nestricăcioasă, ... păstrată în ceruri” pentru noi (1 Petru 1:4).
	* Când Isus va reveni, aceia care acum se odihnesc în somnul morţii vor învia la o viaţă glorioasă care nu ne va fi nicicând luată (pentru că şi cei care vom trăi atunci vom fi glorificaţi).
4. **Mesia [Hristos]. 1 Petru 1:11.**
	* Isus este cel uns (în ebraică, *Mesia*; în greacă, *Hristos*).
	* În poporul Israel, erau unşi cu ulei regii, preoţii şi profeţii (Exodul 28:41; 1 Regi 19:16). Dar speranţa lor se centra în venirea Celui Uns (cu majuscule): „Unsul, Conducătorul” (Daniel 9:25 GBV).
	* De când l-a cunoscut pe Isus, Petru a fost convins că El era Hristos, Mesia cel aşteptat. Dar aştepta (ca şi toţi) să fie un eliberator politic. Cu timpul, a înţeles măreţia şi plinătatea misiunii lui Hristos.
5. **Dumnezeu. 2 Petru 1:1.**
	* În Noul Testament nu se foloseşte numele lui Dumnezeu (YHVH), ci este înlocuit cu cuvântul „Domnul” (Fapte. 4:26; Psalmii 2:2).
	* Petru foloseşte constant această expresie pentru a se referi la Isus (1 Petru 1:3; 2 Petru 1:2, 8, 11, 14, 16; 2:20; 3:18).
	* În alte ocazii, atât el, cât şi Ioan sau Pavel, vorbesc direct despre Isus ca şi Dumnezeu pe deplin (2 Petru 1:1; Ioan 1:1; Tit 2:13).
	* În epistolele sale, Petru vorbeşte despre trei persoane divine: Tatăl, Fiul şi Duhul Sfânt (1 Petru 1:3; 2 Petru 1:1; 1 Petru 1:12).
	* Un Dumnezeu unic în trei persoane. Ei toţi, implicaţi profund în răscumpărarea noastră.